
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  16
din 28 ianuarie 2016
            privind prelungirea unor contracte de închiriere şi ulterior preluarea acestora


Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 1155/18.01.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererile unor persoane adresate Municipiului Sighişoara cu referire la preluarea unor contracte de închiriere a unor terenuri ocupate cu scări acces, respectiv pentru cale de acces;

Având în vedere că se impune prelungirea contractelor de închiriere şi ulterior preluarea acestora;

Având în vedere clauza din contractele de închiriere, al căror termen a expirat la data de 31.12.2015, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, în urma prelungirii şi ulterior preluării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin prelungirea şi ulterior preluarea contractelor de închiriere, se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 1154/18.01.2016, prin care se propune prelungirea şi ulterior preluarea contractelor de închiriere, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

           În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

    HOTĂRĂŞTE:

Art. 1. (1) Se aprobă prelungirea contractului de închiriere nr. 503/2006, aşa cum a fost modificat şi completat prin actul adiţional nr. 1/2010, încheiat cu S.C. ADRI TRANS S.R.L., având ca obiect terenul în suprafaţă de 3,50 mp., ocupat cu construcţia – scări acces la apartamentul nr. 3, situat în Municipiul Sighişoara, str. Mihai Viteazu nr. 85, al cărui termen a expirat la data de 31.12.2015.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea  contractului de închiriere se va face prin act adiţional.

Art. 2. (1) Se aprobă preluarea, începând cu data de 01.02.2016, a contractului de închiriere nr. 503/2006, aşa cum a fost modificat şi completat prin actul adiţional nr. 1/2010, având ca obiect terenul ocupat cu construcţia – scări acces la apartamentul nr. 3, situat în Municipiul Sighişoara, str. Mihai Viteazu nr. 85, în suprafaţă de 3,50 mp., de către ŞONERIU MARIA - ADRIANA, întrucât este proprietara apartamentului nr. 3 şi societatea ADRI TRANS S.R.L., care este actualul chiriaş al terenului, nu mai desfăşoară activitate comercială. 

(2) Chiria va fi cea stabilită prin contractul de închiriere şi va fi indexată cu indicele de inflaţie anual.

(3) Clauzele contractuale din contractul de închiriere nr. 503/2006, aşa cum a fost modificat şi completat prin actul adiţional nr. 1/2010, îşi menţin valabilitatea între Municipiul Sighişoara şi ŞONERIU MARIA - ADRIANA.

Art. 3. (1) Se aprobă prelungirea contractului de închiriere nr. 655/2006, aşa cum a fost modificat şi completat prin actul adiţional nr. 1/2010, încheiat cu S.C. CARSOR S.R.L., având ca obiect terenul în suprafaţă de 6,38 mp. pentru cale de acces şi ocupat cu construcţia – scări acces la apartamentul nr. 63, situat în Municipiul Sighişoara, str. Plopilor nr. 2, al cărui termen a expirat la data de 31.12.2015.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea  contractului de închiriere se va face prin act adiţional.

Art. 4. (1) Se aprobă preluarea, începând cu data de 01.02.2016, a contractului de închiriere nr. 655/2006, aşa cum a fost modificat şi completat prin actul adiţional nr. 1/2010, având ca obiect terenul pentru cale de acces şi ocupat cu construcţia – scări acces la apartamentul nr. 63, situat în Municipiul Sighişoara, str. Plopilor nr. 2, în suprafaţă de 6,38 mp., de către Î.I. ROMAN SORIN VIOREL, întrucât aceasta deţine în folosinţă şi desfăşoară activitate comercială autorizată în apartamentul nr. 63 şi societatea CARSOR S.R.L., care este actualul chiriaş al terenului, nu mai desfăşoară activitate comercială în apartamentul respectiv. 

(2) Chiria va fi cea stabilită prin contractul de închiriere şi va fi indexată cu indicele de inflaţie anual.

 (3) Clauzele contractuale din contractul de închiriere nr. 655/2006, aşa cum a fost modificat şi completat prin actul adiţional nr. 1/2010, îşi menţin valabilitatea între Municipiul Sighişoara şi Î.I. ROMAN SORIN VIOREL.

Art. 5. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Biroul Juridic din cadrul Municipiului Sighişoara.

Art. 6. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

           Claudiu Pop  

                                                                                    Contrasemnează/Avizat pentru legalitate

       SECRETAR,



          Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  5 ex. Direcţia Administrarea Patrimoniului;

  1 ex. Direcţia Economică;

  1 ex. Biroul Juridic;
  1 ex. S.C. Adri Trans S.R.L.;

  1 ex. Şoneriu Maria – Adriana;

  1 ex. S.C. Carsor S.R.L.;
  1 ex. Î.I. Roman Sorin Viorel.
17 ex.

B.A. 
